Fotovoltaika - Naklonjenost gospodinjstev narašča

Na podlagi raziskave REUS 2022 se je indeks naklonjenosti gospodinjstev v enodružinskih hišah glede uporabe fotovoltaičnih sistemov povečal. Razlog za to je povečanje deleža gospodinjstev, ki dejansko uporabljajo ali nameravajo v bližnji prihodnosti uporabljati fotovoltaiko.

Fotovoltaika in ključna dejstva glede odnosa gospodinjstev v enodružinskih hišah do fotovoltaičnih sistemov:

* Indeks naklonjenosti gospodinjstev je 36 (na lestvici od 0 do 100).
* 6 % gospodinjstev dejansko proizvaja električno energijo s fotovoltaičnim sistemom.
* 13 % gospodinjstev namerava v bližnji prihodnosti namestiti fotovoltaični sistem.
* 58 % gospodinjstev ima pozitivno mnenje o fotovoltaiki, vendar o uporabi še ne razmišlja.
* 24 % gospodinjstev ni naklonjenih uporabi fotovoltaičnih sistemov.

Indeks naklonjenosti gospodinjstev do samooskrbe z električno energijo s fotovoltaiko na podlagi rezultatov Raziskave energetske učinkovitosti Slovenije –  REUS 2022 prikazuje stališča, namere in ravnanje gospodinjstev v enodružinskih hišah glede uporabe fotovoltaičnih sistemov.

**Fotovoltaika - Indeks naklonjenosti uporabi v enodružinskih hišah**

Rezultat izračuna indeksa naklonjenosti gospodinjstev v enodružinskih hišah do samooskrbe z električno energijo s fotovoltaiko kaže, da se je indeks naklonjenosti gospodinjstev fotovoltaiki pozitivno spremenil. Leta 2019 je na lestvici od 0 do 100 vrednost indeksa znašala 29, leta 2022 pa 36. Relativno nizka vrednost indeksa je posledica dejstva, da je skupni delež gospodinjstev z nameščeno fotovoltaiko ali jasno namero glede njene namestitve še vedno majhen.


**Segmentacija gospodinjstev glede na odnos do uporabe fotovoltaike**

Statistično značilno povečanje deleža gospodinjstev, ki dejansko uporabljajo fotovoltaiko (2022: 6 %, 2019: 2 %) kaže pozitivno spremembo v rabi sončne energije za pokrivanje lastnih potreb v enodružinskih hišah. Potencial za rast trga vidimo predvsem v povečanem deležu gospodinjstev, ki nameravajo v prihodnje uporabljati fotovoltaiko (2022: 12 %, 2019: 4 %), in v velikemu segmentu gospodinjstev, ki imajo o fotovoltaiki pozitivno mnenje, vendar o uporabi še ne razmišljajo (2022: 58 %, 2019: 63 %).

**Ugotovitev**

Poleg obveščanja gospodinjstev o ekonomskih prednostih fotovoltaike bi bilo smiselno zagotoviti več tehničnih informacij o pogojih in postopkih vgradnje sončnih celic ter možnostih pridobivanja finančnih sredstev.

**Infografika**



**Besedilo pod sliko :**

Fotovoltaika - Uporaba v enodružinskih hišah (Vir: REUS 2022)

Rajko Dolinšek

**Medijska soba Raziskave REUS**  
Gradiva so na voljo na spletni strani: <https://mediji.reus.si/>

Besedila in grafične elemente, lahko uporabljate pod pogojem, da navedete vir:  
Raziskava energetske učinkovitosti Slovenije – REUS 2022 ali na kratko REUS 2022

**Okoljski kazalci in raziskava REUS**

Okoljski kazalec / indeks »Odnos gospodinjstev do samooskrbe z el. energijo s fotovoltaiko« s področja vedenja in ravnanja z energijo je objavljen na spletni strani Agencije Republike Slovenije za okolje (ARSO) v spletni aplikaciji Kazalci okolja v Sloveniji:

[[RE13] Odnos gospodinjstev do samooskrbe z el. energijo s fotovoltaiko](https://kazalci.arso.gov.si/sl/content/indeks-odnosa-gospodinjstev-do-samooskrbe-z-el-energijo-s-fotovoltaiko)

Raziskava energetske učinkovitosti Slovenije za gospodinjstva – REUS GOS kaže, koliko so slovenska gospodinjstva energetsko učinkovita, kako ravnajo z energijo in kje imajo potenciale za zmanjšanje porabe energije. Podatki so podlaga za pripravo okoljskih kazalcev vedenja in ravnanja z energijo.

V okvirju raziskave REUS 2022 za gospodinjstva je sodelovalo 1.013 slovenskih gospodinjstev. Priprava vzorca s strani Statističnega urada Republike Slovenije (SURS) zagotavlja statistično značilnost rezultatov. Podatki so uteženi in reprezentativni po naslednjih lastnostih: število članov gospodinjstva, tip naselja, regija in tip stavbe.

Raziskava REUS 2022 je deveti val raziskave REUS za gospodinjstva, ki se izvaja od leta 2009. Glavni sofinancer je podjetje Borzen, raziskavo pa sofinancira tudi Ministrstvo za okolje, podnebje in energijo, ARSO.

Raziskavo energetske učinkovitosti Slovenije – REUS razvija Informa Echo, agencija za komuniciranje na področju učinkovite rabe energije.

**Kontakt**

Rajko Dolinšek

direktor Informa Echo in vodja projekta REUS

[rajko.dolinsek@informa-echo.si](mailto:rajko.dolinsek@informa-echo.si)

tel. 031 688 423

Raziskava energetske učinkovitosti Slovenije

za gospodinjstva − REUS GOS

<https://www.reus.si/>

Glavni sofinacer raziskave REUS:

družba [Borzen / Trajnostna energija](http://www.trajnostnaenergija.si/)

[www.trajnostnaenergija.si](http://www.trajnostnaenergija.si)